ગાડીના નંબર પરથી મૃતકની ઓળખ કરવામાં પોલીસને વાર ન લાગી. પોલીસને જાણવા મળ્યું કે, મૃતકનું નામ વિનોદ ત્રિવેદી છે અને તે ગાંધીનગર નજીકના એક ગામનો વતની છે. વિનોદ બેન્કમાં વર્નાકાર કોન્ટ્રાક્ટ પર મૂકીને પોતે જ ડ્રાઇવિંગનું કામ કરતો હતો. તાત્કાલીક પોલીસની એક ગાડી વિનોદના ઘરે પહોંચી ગઈ. પરિવારના સભ્યો પણ ઘરે વિનોદની રાહ જોઈને બેઠા હતા. સવારે પોલીસને જાણ કરી હોય દૂરથી પોલીસની ગાડીને આવતા જોઈ શબાના અને પરિવારના બીજા સભ્યો પોલીસની સામે દોડ્યા, જાણે પોલીસ વિનોદની ભાળ મેળવી આવી હોય.